KOMMISSIONENS FORORDNING (EF) Nr. 304/2000

af 9. februar 2000

om foranstaltninger til genopbygning af torskebestanden i Det Irske Hav (ICES-afsnit VIIa)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3760/92 af 20. december 1992 om en fællesskabsordning for fiskeri og akvakultur(1), senest ændret ved forordning (EF) nr. 1181/98(2), særlig artikel 15, stk. 1, og

ud fra følgende betragtninger:

(1) I november 1999 meddelte Det Internationale Havundersøgelsesråd, at torskebestanden i Det Irske Hav (ICES-afsnit VIIa) var i alvorlig fare for at uddø.

(2) På Ministerrådsmødet den 16.-17. december 1999, fandt Kommissionen og Ministerrådet, at det var nødvendigt hurtigt at udarbejde en genopbygningsplan for torsk i Det Irske Hav.

(3) Umiddelbart kræves det, at så mange torsk som muligt skal have mulighed for at yngle i perioden fra midten af februar til slutningen af april 2000.

(4) Det er derfor absolut nødvendigt at indføre et forbud mod torskefiskeri i denne periode i det pågældende område i Det Irske Hav.

(5) Bestandene af jomfruhummer (Nephrops norvegicus), rejer og fladfisk i Det Irske Hav er imidlertid ikke truede, og de har stor handelsværdi. Forbuddet til beskyttelse af torsk skal derfor udformes på en sådan måde, at fiskeriet efter jomfruhummer, rejer og fladfisk ikke mindskes væsentligt, samtidig med at risikoen for torsk minimeres.

(6) Herudover bør de overgangsforanstaltninger for 2000, der er fastlagt i fodnote 6 i bilag I til Rådets forordning (EF) nr. 850/98 af 30. marts 1998 om bevarelse af fiskeressourcerne gennem tekniske foranstaltninger til beskyttelse af unge marine organismer(3), senest ændret ved forordning (EF) nr. 2723/1999(4), og som kan føre til store bifangster af torsk i Det Irske Hav (ICES-afsnit VIIa), sættes ud af kraft -

UDSTEDT FØLGENDE FORORDNING:

Artikel 1

1. I perioden fra den 14. februar til den 30. april 2000 er det forbudt at anvende bundtrawl, vod eller lignende slæberedskaber, enhver form for hildingsgarn, toggenet, indfiltringsnet eller lignende faststående net og enhver form for fiskeredskaber med kroge i den del af ICES-afsnit VIIa, der ligger:

- syd for den lige linje mellem punktet på den nordirske kyst ved 54° 30' N og punktet på den engelske kyst ved 54o 30' N, og

- nord for den linje, der fremkommer ved at forbinde følgende geografiske koordinater med lige linjer:

punktet på østkysten af Irland ved 53o 15' N

53° 15' N, 05° 00' W

54° 00' N, 05° 00' W

54° 00' N, 04° 00' W

53° 30' N, 04° 00' W

punktet på vestkysten af England ved 53° 30' N.

2. Som undtagelse fra stk. 1 er det tilladt at bruge bundtrawl inden for det pågældende område i den fastsatte periode, forudsat:

a) at maskestørrelsen i disse trawl enten ligger inden for størrelsesordenen 70-79 mm eller 80-99 mm

b) at der ikke opbevares andre former for fiskeudstyr om bord

c) at der kun opbevares bundtrawl om bord med én af de tilladte maskestørrelser

d) at ingen enkeltmasker, uanset hvor på trawlet de sidder, har en maskestørrelse på over 300 mm

e) at disse trawl kun bruges inden for et eller begge af følgende områder:

i) et område afgrænset af følgende geografiske koordinater, som er forbundet med lige linjer:

53° 30' N, 05° 30' W

53° 30' N, 05° 20' W

54° 20' N, 04° 50' W

54° 30' N, 05° 10' W

54° 30' N, 05° 20' W

54° 00' N, 05° 50' W

54° 00' N, 06° 10' W

53° 45' N, 06° 10' W

53° 45' N, 05° 30' W

53° 30' N, 05° 30' W

ii) et område afgrænset af følgende geografiske koordinater, som er forbundet med lige linjer:

54° 00' N, 03° 50' W

54° 00' N, 03° 20' W

54° 30' N, 03° 40' W

54° 30' N, 03° 50' W

54° 20' N, 04° 00' W

54° 00' N, 03° 50' W.

Fangster, der opbevares om bord, og som er taget med bundtrawl i et eller begge af de geografiske områder, der er angivet i nr. i) og ii), må ikke landes, medmindre deres procentvise sammensætning er i overensstemmelse med bestemmelserne i bilag I til forordning (EF) nr. 850/98, for så vidt angår slæberedskaber med en maskestørrelse på mellem 70 og 79 mm.

3. Som undtagelse fra stk. 1 er det tilladt at bruge bomtrawl inden for det pågældende område i den fastsatte periode, forudsat:

a) at maskestørrelsen er på mellem 16 og 31 mm, eller at maskestørrelsen er lig med eller større end 80 mm

b) at det kun bruges inden for den del af det område, der er angivet i stk. 1, som ligger øst for 05° 30' W.

Artikel 2

Fodnote 6 i bilag I til forordning (EF) nr. 850/98 gælder ikke for ICES-afsnit VIIa.

Artikel 3

Denne forordning træder i kraft dagen efter offentliggørelsen i De Europæiske Fællesskabers Tidende.

Den gælder indtil den 30. april 2000.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 9. februar 2000.

På Kommissionens vegne

Franz FISCHLER

Medlem af Kommissionen

(1) EFT L 389 af 31.12.1992, s. 1.

(2) EFT L 164 af 9.6.1998, s. 1.

(3) EFT L 125 af 27.4.1998, s. 1.

(4) EFT L 328 af 22.12.1999, s. 9.